1989L0284 — DA — 26.12.1997 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 13. april 1989

om supplering og ændring af direktiv 76/116/EØF for så vidt angår calcium, magnesium, natrium og svovl i gødninger

(89/284/EØF)

RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 100 A, under henvisning til forslag fra Kommissionen ( 1 ), i samarbejde med Europa-Parlamentet ( 2 ) under henvisning til udtalelse fra Det Økonomiske og Sociale Udvalg ( 3 ), og ud fra følgende betragtninger: ud fra følgende betragtninger: Det er vigtigt, at der vedtages foranstaltninger med henblik på gradvis oprettelse af det indre marked løbet af en periode, der udløber den 31. december 1992; det indre marked indebærer et område uden indre grænser, med fri bevægelighed for varer, personer, tjenesteydelser og kapital; i Rådets direktiv 76/116/EØF af 18. december 1975 om indbyrdes tilnærmelse af medlemsstaternes lovgivning om gødning ( 4 ), senest ændret ved direktiv 88/183/EØF ( 5 ), er der fastsat bestemmelser vedrørende markedsføring af faste gødninger af EØF-type; det har vist sig nødvendigt at udvide anvendelsesområdet for dette direktiv til at omfatte det i disse gødninger indeholdte calcium, magnesium, natrium og svovl; direktiv 76/116/EØF kan fremover anvendes på gødninger, der udelukkende indeholder calcium, magnesium og svovl — UDSTEDT FØLGENDE DIREKTIV:

Artikel 1

For de ►M1 EF-gødninger ◄ , der er anført i bilag I til direktiv 76/116/EØF, kan der deklareres et indhold af magnesium, natrium og svovl, såfremt disse bestanddele er til stede i mængder, som mindst svarer til de mindstemængder, der er fastsat i artikel 2 i nærværende direktiv, og såfremt ►M1 EF-gødningen ◄ fortsat er i overensstemmelse med specifikationerne i bilag I til direktiv 76/116/EØF. Typebetegnelsen suppleres i så fald med den angivelse, der er anført i artikel 6, litra b), i nærværende direktiv.

Artikel 2

For de i artikel 1 omhandlede ►M1 EF-gødninger ◄ kan der kun deklareres et indhold af magnesium, natrium og svovl, såfremt de indeholder:

— mindst 2 % magnesiumoxid (MgO), svarende til 1,2 % Mg

— mindst 3 % natriumoxid (NA2O), svarende til 2,2 % Na

— mindst 5 % svovltrioxid (SO3), svarende til 2 % S.

Artikel 3

1. I henhold til dette direktiv skal calcium, når det betragtes som næringsstof, udelukkende deklareres for gødninger af typen 1 og 2 på listen i bilag I, jf. dog stk. 2.

Medlemsstaterne kan foreskrive, at indholdet af calcium i gødninger, der markedsføres på deres område, skal deklareres enten i form af oxid (CaO) eller som grundstof (Ca) eller begge dele samtidig.

Til omregning af indholdet af calciumoxid til indhold af calcium anvendes følgende formel:

Calcium (Ca) = calciumoxid (CaO) × 0,715.

2. Indholdet af opløseligt Ca kan angives i flydende gødninger, jf. bilag I, del C, i direktiv 76/116/EØF, der er beregnet til bladsprøjtning, når dette indhold er på mindst 8 % CaO (= 5,7 % Ca).

Artikel 4

De gødninger, der opfylder bestemmelserne i dette direktiv og i bilagene hertil, kan betegnes » ►M1 EF-GØDNING ◄ «.

Artikel 5

Medlemsstaterne kan foreskrive, at indholdet af magnesium, natrium og svovl i gødninger, der markedsføres på deres område, skal anføres:

— enten i form af oxider (MgO, NA2O, SO3)

— eller i form af grundstoffer (Mg, Na, S)

— eller begge dele samtidig.

Til omregning af indholdet af oxider af natrium og svovl til indhold af natrium og svovl anvendes følgende formler:

— natrium (Na) = natriumoxid (Na2O) × 0,742

— svovl (S) = svovltrioxid (SO3) × 0,400.

Når indholdet findes ved beregning, skal den værdi, der anvendes ved deklareringen, være den, der fremkommer ved afrunding til nærmeste decimal.

Artikel 6

Med henblik på identifikation skal følgende angives:

b) gødningens typebetegnelse: — enten i overensstemmelse med bilag I til direktiv 76/116/EØF, idet typebetegnelsen suppleres med oplysningen »med …« efterfulgt af benævnelsen eller det kemiske symbol for det eller de grundstof(fer), der er til stede, og som er omfattet af nærværende direktiv. De tal, der angiver indholdet af grundstoffer, der er omfattet af direktiv 76/116/EØF, kan suppleres med tal, der angiver indholdet af grundstoffer, der er omfattet af bilag I til nærværende direktiv, idet sidstnævnte tal anføres i parentes — eller i overensstemmelse med bilag I til nærværende direktiv;

c) det garanterede indhold for hvert næringsstof og disse stoffers former og/eller opløseligheder, når disse er foreskrevet bilagene til direktiverne om gødning.

Indholdet af næringsstoffer skal — såvel for gødninger, der kun indeholder ét næringsstof, som for dem, der indeholder flere — angives i vægtprocent i hele tal eller i givet fald med én decimal.

Når gødningen indeholder flere næringsstoffer, som skal deklareres, skal angivelsen af indholdet ske i følgende rækkefølge:

N, P2O5 og/eller P, K2O og/eller K, CaO eller Ca, MgO og/eller Mg, Na2O og/eller Na, SO3 og/eller S.

Former og opløseligheder for næringsstofferne skal ligeledes angives i vægtprocent, medmindre bilag I til direktiv 76/116/EØF udtrykkeligt foreskriver, at dette indhold skal angives på anden måde.

Næringsstofferne skal angives både ved benævnelse og ved kemiske symboler (f.eks. nitrogen (N), phosphor (P), phosphorsyreanhydrid (P2O5), kalium (K), kaliumoxid (K2O), magnesium (Mg), magnesiumoxid (MgO), natrium (Na), natriumoxid (Na2O), svovl (S), svovltrioxid (SO3), calcium (Ca) og calciumoxid (CaO)).

Artikel 7

Indholdet af magnesium, natrium og svovl i de i artikel 1 omhandlede gødninger deklareres på en af følgende måder:

— totalindholdet udtrykt i vægtprocent af gødningen

— når et næringsstof er fuldstændigt vandopløseligt, deklareres kun det vandopløselige indhold

— totalindholdet og det vandopløselige indhold udtrykt i vægtprocent af gødningen, når det vandopløselige indhold udgør mindst en fjerdedel af totalindholdet.

Indholdet bestemmes efter de betingelser, der er fastsat for de analysemetoder, der er nævnt i artikel 8 i direktiv 76/116/EØF.

Artikel 8

Den tilladte tolerance i forhold til de deklarerede værdier for calcium, magnesium, natrium og svovl fastsættes til en fjerdedel af det deklarerede indhold af disse næringsstoffer, med et maksimum på 0,9 % i absolut værdi for CaO, MgO, Na2O og SO3 svarende til 0,64 for Ca, 0,55 for Mg, 0,67 for Na og 0,36 for S.

Artikel 9

I til direktiv 76/116/EØF ændres således:

1. den i bilag II til dette direktiv anførte ►M1 EF-gødning ◄ , kieserit med kaliumsulfat, indsættes som nr. 7 i del A. Gødninger, som kun indeholder et hovednæringsstof, III. Kaliumgødninger

2. den i bilag II til dette direktiv anførte ►M1 EF-gødning ◄ , calciumnitratopløsning, indsættes som nr. 3 i del C. Flydende gødninger, 1. Enkeltgødninger.

Artikel 10

1. Medlemsstaterne træffer de nødvendige foranstaltninger for at efterkomme dette direktiv inden for en frist på tolv måneder fra dets meddelelse ( 6 ). De underretter straks Kommissionen herom.

2. Medlemsstaterne underretter Kommissionen om de nationale retsforskrifter, som de udsteder på dette direktivs område.

Artikel 11

Dette direktiv er rettet til medlemsstaterne.

BILAG I

LISTE OVER GØDNINGER MED CALCIUM, MAGNESIUM ELLER SVOVL SOM VÆSENTLIGSTE NÆRINGSSTOF



Nr. Typebetegnelse Fremstillingsmåde og hovedbestanddele Mindsteindhold af næringsstoffer (i vægtprocent); angivelse vedrørende vurderingen af næringsstoffer Øvrige krav Yderligere oplysninger vedrørende typebetegnelsen Bestanddele, hvis indhold skal deklareres Næringsstoffernes opløseligheder Øvrige kriterier 1 2 3 4 5 6 1 Calciumsulfat Natur- eller industriprodukt indeholdende calciumsulfat med varierende vandindhold 25 % CaO 35 % SO3 Calcium og svovl vurderet som total CaO + SO3 Formalingsfinhed: — passage af mindst 80 % gennem sigte med 2 mm maskestørrelse — passage af mindst 99 % gennem sigte med 10 mm maskestørrelse Sædvanligt anvendt handelsnavn kan tilføjes Total svovldioxid valgfrit: calciumdioxid 2 Calciumchlorid opløsning Calciumchloridopløsning af industriel oprindelse 12 % CaO Calcium vurderet som vandopløseligt CaO Calciumoxid valgfrit: til plantesprøjtning 3 Rent svovl Mere eller mindre renset natur- eller industriprodukt 98 % S (245 % SO3) Svovl vurderet som total SO3 Total svovltrioxid 4 Kieserit Mineprodukt med magnesiumsulfat med ét molekyle vand som hovedbestanddel 24 % MgO 45 % SO3 Magnesium og svovl vurderet som vandopløseligt magnesiumoxid og svovltrioxid Sædvanligt anvendt handelsnavn kan tilføjes Vandopløseligt magnesiumoxid valgfrit: vandopløseligt svovltrioxid 5 Magnesiumsulfat Produkt, med magnesiumsulfat med syv molekyler vand som hovedbestanddel 15 % MgO 28 % SO3 Magnesium og svovl vurderet som vandopløseligt magnesiumoxid og svovltrioxid Sædvanligt anvendt handelsnavn kan tilføjes Vandopløseligt magnesiumoxid valgfrit: vandopløseligt svovltrioxid 6 Magnesiumchloridopløsning Produkt opnået ved opløsning af magnesiumchlorid af industriel oprindelse 13 % MgO Magnesium vurderet som magnesiumoxid Maksimalt calciumindhold 3 % CaO Magnesiumoxid

BILAG II



Nr. Typebetegnelse Fremstillingsmåde og hovedbestanddele Mindsteindhold af næringsstoffer (i vægtprocent af a angivelser til bestemmelse af indholdet af næringsstoffer Øvrige krav Yderligere oplysninger vedrørende typebetegnelsen Bestanddele, hvis indhold skal deklareres Næringsstoffernes opløseligheder Øvrige kriterier 1 2 3 4 5 6 7 Kieserit med kaliumsulfat Produkt fremstillet ved behandling af kieserit tilsat kaliumsulfat 8 % MgO Magnesium bestemt som vandopløseligt MgO 6 % K2O Kalium bestemt som vandopløselig K2O I alt MgO + K2O: 20 % Største chlorindhold: 3 % Cl De almindelige handelsnavne kan tilføjes valgfrit Vandopløseligt magnesiumoxid Vandopløseligt kaliumoxid Valgfri angivelse af chloridindholdet, når dette er mindre end 3 % Cl 3 Calciumnitratopløsning Produkt fremstillet ved opløsning af calciumnitrat i vand 8 % N Nitrogen udtrykt som nitrat kvælstof, hvoraf højst 1 % er ammoniumkvælstof Typebetegnelsen kan i givet fald efterfølges af en af følgende angivelser: — til bladgødskning — til fremstilling af næringsopløsninger — til spredning af flydende gødning Total nitrogen Valgfrit — nitratkvælstof — ammoniumkvælstof — calcium i tilfælde af en af de anvendelser, der er præciseret i spalte 5

( 1 ) EFT nr. C 20 af 26. 1. 1988, s. 5.

( 2 ) EFT nr. C 262 af 10. 10. 1988, s. 82;

EFT nr. C 47 af 27. 2. 1989.

( 3 ) EFT nr. C 134 af 24. 5. 1988, s. 6.

( 4 ) EFT nr. L 24 af 30. 1. 1976, s. 21

( 5 ) EFT nr. L 83 af 29. 3. 1988, s. 33.

( 6 ) Dette direktiv er meddelt medlemsstaterne, den 17. april 1989.